cyanic-selkie/wikianc huggingface dataset:
Protestantisme
Definisjon
Den tidligste bruken av ordet, i formen Protestatio, refererte til de fyrster som ved riksdagen i Speyer i 1529 protesterte mot ediktet fra Worms. Ediktet hadde gjort luthersk lære forbudt i Det tysk-romerske rike. I tysktalende land brukes 'protestantisme' både om lutherske og reformerte (kalvinisme) kirker samt om protestantiske frikirker; Ved siden av 'protestantisme' finnes også fellesbetegnelsen 'evangeliske kirker'. De nærbeslektede lutherske og reformerte/kalvinistiske landskirker er i Tyskland samlet under en felles paraply (Evangelsk kirke i Tyskland). Av denne grunnen kalles også Norges folkekirke evangelisk-luthersk, der evangelisk viser til hovedretningen og luthersk til en retning innenfor denne.
Ordet protestantisme ble nokså raskt tatt i bruk i Skandinavia og andre deler av verden som fellesbetegnelse for de kirkesamfunn som fulgte Martin Luthers eller Jean Calvins lære – det vil si de lutherske og reformerte/kalvinistiske kirkene. I tillegg ble det vanlig å inkludere anabaptistene ('gjendøperne') og unitarer, selv om disse var i strid med både Den katolske kirke og lutherske og kalvinistiske strømninger.
I dag regner man også ofte med andre kirkesamfunn, som ikke har noen direkte forbindelse til reformatorenes lære, men som ligger dem nær i trosmessig innhold, og som ofte er utbrytere fra reformasjonskirkene.
Historie
Protestanter daterer normalt separasjonen fra Den katolske kirke til begynnelsen av det 16. århundre. Protestene mot forskjellige sider ved den katolske tro, mot kirkelig forfall og mot kirkens deltagelse i verdslig styre var framtredende flere steder i Europa, men spesielt i Tyskland.
En forløper for denne bevegelsen var husittene. Jan Hus, som var tilknyttet universitetet i Praha, ledet en kirkelig protestbevegelse som av mange blir regnet som «proto-protestantene». Samtidig oppsto en lignende bevegelse i Oxford, ledet av John Wyclif. Ved konsilet i Konstanz (1414–1418) ble begge bevegelser fordømt. Jan Hus ble henrettet, og Wyclifs lik ble gravet opp og brent som kjetter. Dette forhindret ikke et skisma og husitterkrigene i Böhmen.
Protestene tok en ny vending i 1517 da augustinermunken Martin Luther etter tradisjonen spikret opp sine 95 teser om avlaten på kirkedøren i Wittenberg. På samme tid oppsto en protestbevegelse i Sveits, ledet av Huldreich Zwingli. De to gruppene ble enige om de fleste teologiske spørsmål, men ble aldri helt forent. Zwinglis og Calvins lære utgjør i dag den reformerte kirke.
I årene 1529 til 1536 ble kirken i England løsrevet fra Pavestolen. Den engelske kirke fulgte dog ikke den kontinentale Reformasjonen, og Henrik VIII av England skrev selv en traktat der han fordømte Luthers lære.
Teologi
Forståelsen av flere sentrale teologiske spørsmål varierer mellom de ulike protestantiske kirker, men et felles grunnlag kan oppsummeres gjennom fire slagord som oppsto ved Reformasjonen:
Symphonic Journey
Symphonic Journey er et konsertalbum med Lava, utgitt i 2009.
Protestantisme
Nattverden
De forskjellige protestantiske bevegelser var fra begynnelsen av enige i sin avvisning av den katolske forståelse av nattverden. Denne er basert på læren om transsubstansiasjon, som sier at brød og vin forvandles til Kristi legeme og blod (selv om det fortsatt ser ut som, lukter som og smaker som brød og vin er substansen forvandlet), og at denne forvandlingen er varig.
Det var dog ikke enighet om hva nattverden er. Zwingli så nattverden som et minnemåltid, der unionen mellom Kristus og den troende kun er åndelig. Calvin mente at Kristus virkelig var til stede, men gjennom Den hellige ånd som et resultat av tro hos den som mottar nattverden. Luther på sin side mente at brød og vin virkelig endres til Kristi blod og legeme, men ved konsubstansiasjon, det vil si at det både er vin og blod samtidig. Denne forvandlingen er ikke varig, men eksisterer bare under nattverdshandlingen.
17 (tall)
17 (sytten) er det naturlige tallet som kommer etter 16 og kommer før 18. 17 er både oddetall og primtall, det neste primtallet er 19.
18 (tall)
18 (atten) er det naturlige tallet som kommer etter 17 og kommer før 19.
13 (tall)
13 (tretten) er det naturlige tallet som kommer etter 12 og kommer før 14.
13 er også et primtall, det neste primtallet er 17.
Det er det syvende Fibonaccitallet, etter 8 og før 21.
Ulykkestall
Tallet 13 blir i vestlig kultur også forbundet med ulykker og overtro. Dette har bakgrunn i Det nye testamentets fortelling om Jesu siste måltid (nattverden), der det var 13 til bords; Jesus og hans tolv disipler, og den trettende var den personen som forrådte Jesus.
Eksempler på 13 som et ulykkestall er:
Luring (album)
Luring er et musikkalbum med Odd Nordstoga, utgitt i 2004. Albumet lå 38 uker på VG-lista og endte med 1.-plass som beste plassering.
881 Athene
881 Athene er en hovedbelteasteroide. Den ble oppdaga den 22. juli 1917 av Max Wolf fra Landessternwarte Heidelberg-Königstuhl i Heidelberg. Den er oppkalt etter den greske gudinnen Athene.
Malchow
Malchow [] er en ortsteil i Berlins bydel Lichtenberg. Malchow hadde 494 innbyggere i 2011 og var dermed Berlins minste bydel med hensyn til folketall.
Historie
Malchow ble første gang nevnt i 1344. Inntil 1920 var den en selvstendig kommune som da ble slått sammen med Berlin. Stadtrandsiedlung Malchow ble fradelt Malchow i 1985 og er nå ortsteil i Pankow.
Geografi
Malchow grenser til ortsteilene Stadtrandsiedlung Malchow, Wartenberg og Neu-Hohenschönhausen og omfatter innsjøen Malchower See.
20 (tall)
20 (tjue, også skrevet tyve på riksmål) er det naturlige tallet som kommer etter 19 og kommer før 21. En gruppe av tjue enheter kan omtales som et snes.
Pennsylvanias representanthus
Pennsylvanias representanthus er underhuset i Pennsylvanias delstatsforsamling, den lovgivende forsamlingen i delstaten Pennsylvania. Representanthuset har 203 medlemmer, som velges for en toårs-periode fra de enkelte valgkretser.
19 (tall)
19 (nitten) er det naturlige tallet som kommer etter 18 og kommer før 20. 19 er også et primtall, (oddetall) det neste primtallet er 23.
Tomsbakken (Tønsberg)
Tomsbakken (15-31, 16) er en 900 m lang vei mellom Hortensveien og Jarlsberg hovedgård i Tønsberg. Veien er en del av fylkesvei 35.
Fram til 2011 lå det en ulykkesbelastet planovergang for Vestfoldbanen i bakken. Jernbanen går nå i Jarlsbergtunnelen under veien.
Den romantiske purken
Den romantiske purken, (originaltittel: Tendre poulet) er en fransk romantisk kriminalfilm fra 1977 med regi av Philippe de Broca.
Handling
Lise Tanquerelle, en politioverbetjent, blir overrasket over at en moped hun nettopp har truffet med bilen sin, tilhører ingen ringere enn Antoine Lemercier (spilt av Philippe Noiret), en tidligere klassekamerat fra skolen. Men de har ikke møtt hverandre på tjue år. Denne gjenforeningen gir opphav til kjærlighet ved første blikk. Men Lise forsøker å skjule sitt egentlige yrke for Antoine, som har blitt professor i gresk, og er veldig negativ ovenfor politi. Sammen med denne nye romantikken må Lise også undersøke en rekke bisarre mord.
Dejan Garača
Dejan Garača (født 21. juli 1991 i Örebro) er en svensk fotballspiller. Garača, som er keeper, spiller for Syrianska FC i Superettan. Garača har tidligere spilt for Malmö FF i Allsvenskan.
Klubbkarriere
Garača, som er født i Örebro, startet karrieren i BK Forward, før det i november 2007 ble klart at han, sammen med Jiloan Hamad ville gå til Malmö FF. Under sitt opphold fungerte Garača som tredjekeeper for klubben, etter Johan Dahlin og Dušan Melichárek, og spilte derfor to perioder som utlånt spiller i IFK Malmö og IF Limhamn Bunkeflo, i henholdsvis 2009 og 2011. Garača har sammenlagt tre kamper for Malmö FF i Allsvenskan.
Det ble 17. februar 2012 klart at Garača hadde signert en kontrakt på tre år med Syrianska FC. Garača spilte to sesonger for Syrianska FC i Allsvenskan, før de rykket ned.
Landslagskarriere
Garača har spilt åtte kamper for Sveriges U17-lag, samt fire kamper for Sveriges U19-lag.
882 Swetlana
882 Swetlana er en hovedbelteasteroide. Den ble oppdaga den 15. august 1917 av Grigorij Neujmin fra Simeiz-observatoriet på Krim. Bakgrunnen for navnet er ikke kjent – Svetlana er et vanlig russisk kvinnenavn.
Magnus Husby Rostad
Magnus Husby Rostad (født 7. mars 1980) er en norsk hekkeløper som også har hatt suksess i hopp uten tilløp. Han har konkurrert for klubbene Steinkjer FIK, SK Vidar og IK Tjalve.
Anja Karliczek
Liv og virke
Anja Karliczek gikk på Goethe-Gymnasium i Ibbenbüren og fullførte videregående skole (Abitur) i 1990. Hun fikk utdannelse i banklære i Deutsche Bank og deretter handelsutdannelse i familiens egen hotellvirksomhet. Hun har hatt ledende funksjoner i Hotel Teutoburger Wald og studerte handelsfag ved Fernuniversität Hagen med avslutning som handelskandidat med diplom.
Hun har vært medlem av CDU siden 1998 og hatt kommunalpolitiske verv i Tecklenburg. Karliczek ble innvalgt i Forbundsdagen i 2013 og er siden gjenvalgt. Hun har vært medlem av finanskomiteen, budsjettkomiteen og ble i 2017 parlamentarisk forretningsfører i CDU/CSUs gruppe (fraksjon) i Forbundsdagen.
Karliczek er gift og har tre barn.
Base Presidente Pedro Aguirre Cerda
Base de Pedro Aguirre Cerda var en chilensk forskningsstasjon i Antarktis, beliggende på Deceptionøya i øygruppen Sør-Shetlandsøyene.
Stasjonen ble innviet 18. februar 1955 ved Pendulum Cove i havnebassenget Port Foster for å øke chilensk nærvær i området, som inngår i Chiles territorialkrav i Antarktis. En de Havilland Beaver ble benyttet for å skaffe forsyninger fra Punta Arenas. Stasjonen ble ødelagt under vulkanutbrudd 4. desember 1967 og er ikke gjenoppbygd.
Ruinene av Base de Pedro Aguirre Cerda ble i 2001 oppført på Antarktistraktatens liste over historiske steder i Antarktis. I 2003 ble det oppført en informasjonstavle på stedet.
Stasjonen er navngitt etter den chilenske presidenten Pedro Aguirre Cerda (1879–1941).
Långsjön (Tyresta)
Långsjön er en innsjø i Tyresta nasjonalpark i Tyresö kommune i Södermanland, Sverige. Innsjøens overflateareal er 0,095 km², og innsjøen ligger 41 meter over havet. Gjennomsnittsdybden er 3,8 meter, og innsjøen rommer 364 000 m³ vann. Største dybde i innsjøen er målt til 7,7 meter.
Innsjøens vanntilførsel kommer fra Trehörningen, og dreneres til Mörtsjön. Vannet ender til slutt i Østersjøen.
Friedrichshagen
Historie
Landsbyen Friedrichshagen ble grunnlagt 29. mai 1753 av kong Fredrik (Friedrich) II av Preussen. Landsbyene ble anlagt med et kvadratisk sentrum for 100 familier fra bl.a. Böhmen, Sachsen, Württemberg og Hessen, og var dermed en av de største bosettinger etablert av kongen i Berlin og omegn. Landsbybeboerne beskjeftiget seg hovedsakelig med bomullsspinneri inntil maskinspinneriene overtok i 1802.
Friedrichshagen ble i 1920 innlemmet i den daværende administrative bydel Köpenick i Stor-Berlin.
Geografi
Midtpunkt i Friedrichshagen er den 1,3 kilometer lange Bölschestrasse, oppkalt etter forfatteren Wilhelm Bölsche. Gaten er idag vernet som kulturminnesmerke og representerer 200 års arkitekturhistorie. Særlig severdig langs gaten er det gamle rådhuset (nr. 87), apoteket (nr. 58) og Christophoruskirken på markedsplassen innviet i 1903.
Kollektivtrafikk
Friedrichshagen stasjon betjener S-Bahnlinje 3. Nord for stasjonen finnes endeholdeplassen for Schöneicher-Rüdersdorfer Straßenbahn og sør for stasjonen går trikkelinjene 60 og 61.
Vasilij Rudenkov
Vasilij Vasiljevitsj Rudenkov (russisk Василий Васильевич Руденков, født 7. mai 1931, død 2. november 1982) er en tidligere belarusisk sleggekaster, som representerte Sovjetunionen. Hans største bedrift var gullmedaljen under OL 1960 i Roma.
21 (tall)
21 (tjueen, også skrevet enogtyve på riksmål) er det naturlige tallet som kommer etter 20 og kommer før 22.
Det er det åttende Fibonaccitallet, etter 13 og før 34.
Aneucomides
Aneucomides er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia. Slekten omfatter bare én kjent art.
Utbredelse
Arten lever i Australia.
Eksterne lenker
Aneucomides
30 (tall)
30 (tretti, også skrevet tredve på riksmål) er det naturlige tallet som kommer etter 29 og kommer før 31.
Prads-Haute-Bléone
Prads-Haute-Bléone er en kommune i departementet Alpes-de-Haute-Provence i regionen Provence-Alpes-Côte d'Azur sørøst i Frankrike.
24. mars 2015 kolliderte Germanwings Flight 9525, en Airbus A320 på vei fra Barcelona til Düsseldorf i fjellene i kommunen, og drepte samtlige 150 om bord.
Befolkningsutvikling
Antall innbyggere i kommunen Prads-Haute-Bléone
Kilde: INSEE
Olav Rasmussen Langeland
Olav Rasmussen Langeland (født 14. mars 1904 i Vikør, død 18. desember 1981) var en norsk gårdbruker og politiker (B/Sp). Han var stortingsrepresentant for Møre og Romsdal fra 1954 til 1969.
Langeland var medlem i kommunestyret i Borgund i perioden 1951–1955. Han var sønn av Rasmus Langeland.
Karolína Kurková
Karolína Kurková (født 28. februar 1984) er en tsjekkisk modell. Hun er mest kjent for å være en av Victoria's Secret-englene. Hun er 1,80 m høy.
Gilles Müller
Gilles Müller (født 9. mai 1983) er en luxembourgsk tennisspiller. Han representerte landet sitt under Sommer-OL 2012 i London, der han ble utslått i andre runde i singel.
David Berg
David Brandt Berg (født 18. februar 1919 i Oakland, California, død 1. oktober 1994 i Portugal) var en omstridt sektleder som i 1968 grunnla sekten Children of God. I 1976 ga han sektens kvinner i oppdrag å verve nye medlemmer gjennom sex. «Flirty Fishing» var navnet på oppdraget. Jentene kalte seg «hookers for Jesus». Bergs lederskap var basert på karismatisk autoritet og han var ansett som en profet innad i sekten. Han ble flere ganger beskyldt for å drive med hjernevask.
Berg var også kjent under navnene Moses Berg, King David, Mo, Moses David, Father David, Dad, eller Grandpa.
Flere kvinner, inkludert to av hans døtre, har anklaget Berg for å ha utnyttet dem seksuelt. Hans eldste datter Deborah Berg har skrevet en bok hvor hun sier at han misbrukte henne og søsteren da de var barn. Berg forfektet også antisemittiske holdninger.
Berg kom med spådommer om dommedag flere ganger. En av hans mest kjente profetier var at en komet skulle ødelegge USA i 1974. Han kom også med profetier om at California skulle falle i havet og at Jesus skulle komme tilbake i 1993. Spådommen om California var årsaken til at Berg og hans tilhengere forlot delstaten i 1968 og la ut på en flere måneder vandring gjennom USA. Denne vandringen var en hovedårsak til sektens sterke vekst på begynnelsen av 1970-tallet.
I 2005 drepte David Bergs såkalte stesønn, Ricky Rodriguez Angela Smith,et tidligere sektmedlem, før han skjøt seg selv.
Begrunnelsen for drapet var at vedkommende og flere andre kvinnelige medlemmer av sekten, deriblant hans egen mor, Karen Zerby, hadde misbrukt ham som barn.
Tees and Hartlepool Port Authority Harbour Police
Tees and Hartlepool Port Authority Harbour Police er en liten, spesialisert britisk politistyrke med ansvar for havneområdene ved Hartlepool og elven Tees.
Alvorlige forbrytelser begått innenfor styrkens område blir etterforsket av den regionale politistyrken, Cleveland Police.
883 Matterania
883 Matterania er en hovedbelteasteroide og et medlem av asteroidefamilien Flora. Den ble oppdaga den 14. september 1917 av Max Wolf fra Landessternwarte Heidelberg-Königstuhl i Heidelberg. Den er oppkalt etter August Matter, som lagde fotografiske plater for Wolf.
Heim te mor
Heim te mor er et musikkalbum med Odd Nordstoga, utgitt i 2006. Albumet lå 19 uker på VG-lista og endte med 2.-plass som beste plassering.
Liste over sogn i Bjørgvin bispedømme
Dette er en liste over sogn i Bjørgvin bispedømme.
Karl Hein
Karl Hein (født 11. juni 1908 i Hamburg, død 10. juli 1982) var en tysk friidrettsutøver. Han vant gull i sleggekast i OL 1936 i Berlin. Han tok også gull i EM 1938 i Paris.
Karl Hein var tidlig i karrieren diskoskaster, kulestøter og mangekjemper. Etter at han giftet seg på begynnelsen av 1930-tallet, sluttet han med friidrett. I 1934 så han en film om OL 1932 og var særlig imponert over den irske sleggekasteren Patrick O’Callaghan. Han begynte å trene igjen, og spesialiserte seg som sleggekaster.
Etter andre verdenskrig var han aktiv innen veteranidrett. 65 år gammel oppnådde han 53 meter i sleggekast.
Knud Haaning
Knud Haaning (født 1929 i Otterup i Danmark, død 1994 i Arendal) var en dansk/norsk maler og grafiker, bosatt på Nedenes i Arendal kommune.
Haaning kom til Norge som frisørlærling i 1950 og bosatte seg i Arendal, etter først å ha vært bosatt en periode i Risør og på Eydehavn. I tillegg til frisørutdannelse, hadde han utdannelse fra Fynske Kunstakademi (1948-50). Senere ble han elev av Kåre Tveit, som også bodde i Arendal. Knud Haaning blir regnet som en av arendalsmalerne, som skildret kysten og innlandet i duse farger, tydelig påvirket av sin læremester Tveit. Motivene var ofte forenklede og abstraherte og stemningen i motivene var viktig for ham. Kunsten blir beskrevet som naturalistisk. .
I årene som billedkunstner på Sørlandet, deltok Knud Haaning på en rekke separat- og kollektivutstillinger. Han deltok på Høstutstillingen (1979) og fire ganger på Sørlandsutstillingen (1978-82). Han hadde separatutstillinger i Unge Kunstneres Samfund (1976) og i en rekke lokale kunstforeninger. Høsten 2012 ble det arrangert en minneutstilling over Haanings kunst i Arendal kunstforening, i samarbeid med kulturuka Vi over 60. 12 år tidligere arrangerte Grimstad kunstforening en tilsvarende minneutstilling med flere av Knud Haanings arbeider. Han er innkjøpt av Norsk kulturråd, Aust-Agder fylke, Vest-Agder fylke, Arendal kunstforening og Norges geografiske oppmåling.
Knud Haaning var medlem av Unge Kunstneres Samfund og Foreningen Norske Grafikere. Han var også styremedlem i Bildende sørlandskunstnere (1979-81)
Norske Kvinnelige Akademikeres Landsforbund
Norske Kvinnelige Akademikeres Landsforbund (NKAL) var en norsk organisasjon som ble stiftet i 1920 av Kristine Bonnevie, Ellen Gleditsch og Lilli Skonhoft. Forbundet var tilsluttet Norske Kvinners Nasjonalråd, og var den norske seksjonen i International Federation of University Women.
Erik Henningsen
Erik Henningsen (født 29. august 1855 i København, død 28. november 1930 samme sted) var en dansk maler og illustratør.
Som syttenåring begynte han i malerlære hos dekorasjonsmaler A. Hellesen. Han tegnet også hos C.V. Nielsen og kom inn på Kunstakademiet i 1873, hvor han studerte frem til 1877. To år senere begynte han å stille ut årlig på Charlottenborg Forårsudstilling. Legater ga ham muligheten til å reise rundt i Europa. Populær ble han over natten i 1881 med «Morgen i Adressekontorets Gaard» - den første av hans skildringer av københavnsk gateliv.
Som kunstner har han særlig skildret gatelivet i København. Til hans mest kjente arbeider hører «Morgen i Adressekontorets Gaard», «En Snevejrsdag paa Gammeltorv» (1886), «Frikvarter i Efterslægtens Skole» (1887), «Infanteriets Vagtparade» (1888), «En Grundlovsfest paa Landet» (1891), «Dans ved Grøndalshuset» (1892), «Sat ud» (1892), maleriet fra 1895 som fremstiller de skandinaviske naturforskernes møte i København i 1847 og «Et møde i foreningen Bogstaveligheden» fra 1910.
I 1900 skrev bryggeriet Tuborg ut en plakatkonkurranse om en «dekorativ reklameplakat» i anledning av sitt 25-årsjubileum. Førstepremien gikk til maleren J.F. Willumsen. Imidlertid var det Henningsens forslag «Den tørstige mand» som ble satt i produksjon.
Hertugdømmet Parma
Hertugdømmet Parma var en stat i dagens Italia som oppstod i 1545, gjennom at den delen av Hertugdømmet Milano som lå sør for Po, sentrert rundt byen Parma, ble gitt i len til pave Paul IIIs illegitime sønn, Pier Luigi Farnese.
Habsburgerne styrte bare til undertegnelsen av Aachen-traktaten i 1748, da hertugdømmene ble gitt tilbake til huset Bourbon; Karls yngre bror Filip av Parma. Han ble stamfar for linjen Bourbon-Parma.
Etter Marie Louises død i 1847 ble hertugdømmene igjen overført til huset Bourbon-Parma, som hadde styrt det lille Hertugdømmet Lucca. Bourbonerne styrte frem til 1859, da de ble drevet på flukt etter en revolusjon som følge av Kongeriket Sardinias seier i krigen mot Østerrike i den andre italienske frigjøringskrig.
Suttung forlag
Suttung forlag er et norsk forlag tilknyttet Suttung-bevegelsen. Det gir ut studiebøker til studiesirklene i Ingeborg Refling Hagens studiesirkler, teaterprogram i forbindelse med oppførelsene på Suttungteatret, barnebøker og sanger til bruk i suttunggruppene for barn og unge.
Forlaget ble i mange år ledet av Svein Gundersen, etterhvert kom Svein Hellesøy og Tore Lahn med i forlagsdriften. Noen av de viktigste bokutgivelsene disse årene var Eventyr og historier fra Mostua, som kom ut i 6 bind i årene 1967-73, utgivelsen av Jeg vil hem att, en samling av Ingeborg Refling Hagens utvandrerdikt som kom til hennes 75-årsdag, og festskriftet Av skalden fikk vi landet fra 1980. Æneiden, i originaloversettelse av professor Egil Kraggerud, kom ut i sju bind i årene 1983-89.
Gunnar A. Steen var også redaktør av antologien Eventyrets landeveier, som kom ut til hundreårssminnet for Ingeborg Refling Hagens fødsel, hvor flere kjente kulturpersonligheter forteller om sitt møte med Ingeborg Refling Hagen, blant andre Berit Tversland og Heidi Bonde.
Pekebok
En pekebok er en bildebok beregnet på de yngste barna, ofte uten ord og med bilder som er spesielt tydelige. Mange pekebøker inneholder verken tekst eller en klar fortelling, bare forenklede tegninger, for eksempel av dyr og gjenstander fra barnets hverdag. Siktemålet er da gjerne pedagogisk, det vil si at bøkene er tenkt brukt som samtale- eller aktivitetsbøker der barnet blar, ser og peker og lærer grunnleggende ord og begreper.
Home Reef
Home Reef er en vulkansk øy på toppen av en undersjøisk vulkan i kongedømmet Tonga. Øya ligger sørvest for Vavaʻu, mellom øyene Kao og Late i den den vulkanske øybuen Tofua. Øya er flyktig, og har gjentatte ganger blitt bygget og erodert av påfølgende utbrudd i 1852, 1857, 1984, 2006, og på nytt i 2022.
Et utbrudd i 1984 skapte en liten, midlertidig øy på 1500x500 m, sammen med et teppe av flytende pimpstein som ble ført med havstrømmene som langt som til Fiji og Australia. Øya eroderte etter noen få måneder.
Etter et utbrudd som startet 8. august 2006, ble Home Reef igjen en øy som etterhvert eroderte på nytt.
Det nyeste utbruddet startet 16. september 2022. 17. september hadde lava bygget opp en øy med et areal på 2,5 ha og 10 m høyde over havnivå. 20. september advarte Tonga Geological Services om en askesky opp til 3 km høyde, med en utstrekning 50km mot nord og 70 km mot øst. 3. oktober 2022 hadde øya vokst til 15 acres (6 ha) utstrekning. Utbruddet var opphørt 22. oktober.
Georg Joseph Kamel
Georg Joseph Kamel (født 21. april 1661 i Brno i Mähren – nå Tsjekkia, død 2. mai 1706 i Manila på Filippinene), også kjent som Camellus, var en katolsk misjonær tilhørende jesuittordenen som virket for det meste på Filippinene. Det er som botaniker han huskes av ettertiden. Planteslekten Camellia er oppkalt etter Georg Joseph Kamel. Det var Carl von Linné som gjorde ham den ære. Camelliaslekten er kjent både for sine vakre blomsterarter og for teplanten.
Kamel er kjent for verket Herbarium aliarumque stirpium in insula Luzone Philippinarum. Det var den første systematiske beskrivelse av den filippinske flora.
Bakgrunn
Georg Joseph Kamel var sønn av dukskjæreren Andreas Kamel og hans hustru Rosina. Fra 1672 gikk han på hjembyens gymnas, og ble uteksaminert derfra i juni 1679. Den 12. november 1682 trådte han inn i jesuittordenen som novise. Han gikk på ordenens seminar i Neuhaus og senere på dens skole i Krummau, der han ble utdannet til apoteker.
Misjonær og botaniker
Den 25. april 1687 ble Kamel og en rekke andre mähriske og böhmiske misjonærer sendt ut til Filippinene. Veien førte ham om Italia og Cádiz i Spania til Veracruz og Acapulco. Den 6. august 1689 ankom han Manila den filippinske hovedøy Luzon, og ble der satt i arbeid på byens jesuittskole.
Han åpnet et apotek i Manila. Det betjente misjonærene, men delte også ut gratis remedier til de fattige og til stammefolkene.
Kamels førte lærd korrespondanse med forskere og lærde både i Europa og Asia. Blant dem han brevvekslet med, og sendte informasjoner og spesimener til, var den nederlandske botaniker Willem ten Rhijne som bodde i Batavia, de engelske leger Samuel Browne og Edward Bulkley i Madras, og to medlemmer av Royal Society, apotekeren James Petiver og naturforskeren John Ray.
Kamel tegnet, beskrev og kommenterte en rekke arter og fenomener i filippinsk natur; fra planter og mineraler til dyr og «monstre». Selv om hans første forsendelse av traktater falt i sjørøveres hender og gikk tapt, klarte han å sende en rekke dokumenter og eksemplarer til London der funnene ble publisert av Ray og Petiver. Kamels beskrivelser av filippinske urter, busker og trær ble publisert som et 96-siders appendiks til Rays tredje bind av Historia Plantarum (1704), mens det øvrige kom i Philosophical Transactions. Kamel var den første som gjorde europeerne kjent med arter som filippinsk tarsier, filippinsk flyvelemur (colugo) planten og St. Ignatius-bønnen, en medisinplante og kilde til stryknin.
Det meste av Kamels bevarte notater er bevart i British Library i London, men også noe er i Natural History Museum i London og Maurits Sabbe-biblioteket i Leuven i Belgia.
Planteslekten Camellia er oppkalt etter Kamel. Camelliaslekten er kjent både for sine vakre blomsterarter og for teplanten.
UNESCO erklærte 300-årsdagen for hans død (2006) som ett av verdens viktigste jubileer.
31 (tall)
31 er også et primtall, det neste primtallet er 37.
Långsjön (Skälsätra-Tutviken)
Långsjön er en avlang innsjø som danner grensen mellom Skälsätra i Tyresö kommune og Tutviken ved Gudö i Haninge kommune, begge en del av Stockholms län og landskapet Södermanland i Sverige. Innsjøen har et overflateareal på 0,31 km², og ligger 18,9 meter over havet. Gjennomsnittsdybden er fire meter, og innsjøen har et volum på 1,29 miljoner m³.
Innsjøen, hvis eldre navn er Tutviken, inngår i Tyresån-vassdraget. Navnet Tutviken lever videre i et lite tettsted ved innsjøens sørside. Nesten midt i Långsjön ligger Solön. Omkring innsjøen, og da i størst grad på nordsiden og i munningene i øst og vest, ligger flere forsvarsinstallasjoner fra første og andre verdenskrig. Ved innsjøens nordbredde, i Skälsätra, har det vært en egen festplass med egen dansebane, nå omgitt av viullabebyggelse.
Innsjøens vestlige tilløp kommer fra Drevviken via Gudöån, og dreneringen mot øst skjer via Gammelströmmen til Tyresö-Flaten. Vannet fra innsjøen munner til slutt ut i Kalvfjärden, som er en del av Østersjøen.
Stockholms festninger
Overfor Gudöåns utløp i Langsjöns nordvestlige del ligger restene etter Måndalsfortet, et u-formet og godt skjult forsvarsanlegg med beliggenhet på en lav klippe under Måndalshöjden. Måndalsfortet inngikk i den Södra Fronten som ble anlagt like før og under første verdenskrig. Södra Fronten og Norra Fronten, også kalt Korvlinjen, fungerte som viktig bindeledd innenfor Stockholms festningsforsvar. En av de best bevarte anleggene er Måndalsfortet, som ble påbegynt i 1903. Ytterligere et anlegg, det største av festningene, ligger nord for Gammelströmmen og øverst på Skälsätraberget.
Erling Skakke
Erling «Skakke» Ormsson (født 1115, død 19. juni 1179 i Nidaros) var norsk stormann i borgerkrigstiden. Han var far til kong Magnus Erlingsson (norsk konge 1161–1184), og var Norges de facto regent mens sønnen var mindreårig. Erling var en av de mest fremtredende personene i den gruppen med stormenn som i moderne tid har blitt kalt lendmannspartiet. Erlings menn kjempet for sønnen Magnus' kongedømme, mens en gruppe utfordrere, birkebeinerne, ønsket Sverre Sigurdsson som norsk konge. Erling ble drept av Sverres menn i slaget på Kalvskinnet i 1179.
Liv og virke
Erling Skakke var med Ragnvald Orknøyjarl på korstog i årene 1151–1155. Han besøkte Det hellige land, Konstantinopel og Roma. Utenfor Sicilia kom han i kamp med araberne. Her fikk han et hugg i halsen slik at den kom til å helle over, eller på «skakke», til den ene siden.
Håkon Herdebrei skal i 1162 ha blitt drept av Erling Skakke i et sjøslag utenfor Sekken (se slaget ved Sekken). Håkon ble tatt til fange i dette slaget, og senere døde han mens han var om bord i Erlings skip. Erling og hans menn ble rimelig nok beskyldt for å ha stått bak hans død.
Erling Skakke var formynder for kong Inge Krokrygg og ble en av lederne av lendmannspartiet etter kong Inges død i 1161. Han var gift med Kristin Sigurdsdatter, datter av Sigurd Jorsalfare, og fikk med henne sønnen Magnus Erlingsson, som ble hyllet til konge på et ting i Bergen i 1161. Erling dro deretter til kong Valdemar den store i Danmark, og avtalte med denne at Valdemar skulle hjelpe Erlings sønn til makten i Norge, mot selv å få kontroll over Viken, slik danskene gjennom århundrer hadde hatt. Det ser ikke ut til at noen av dem overholdt avtalen, for i 1169 sendte Erling sin kone på besøk til Valdemar – de var kusine og fetter – for å minne ham på avtalen. I 1170 reiste Erling selv til Danmark, og da avtalte han at han skulle bli Valdemars jarl på Østlandet.
I Magnus Erlingssons saga berettes at Nikolas Kuvung var den som fanget Harald og førte ham til Bergen «og lot Erling jarl få ham». Det berettes videre at Erling hadde for skikk når hans uvenner kom til ham, å si lite eller ingenting til dem, men hadde han tenkt å spare deres liv, skjente han på dem det verste han kunne. «Erling sa ikke stort til Harald, og folk tok til å skjønne hva han ville gjøre. De bad kong Magnus at han skulle be jarlen om fred for Harald.» Magnus og Harald var jo halvbrødre. «Kongen så gjorde, men jarlen svarte: ‘Slikt rår vennene dine deg til, men du får ikke lenge råde i riket om du vil gå frem bare med mildhet.’» Så lot Erling sin stesønn føre over til Nordnes, der han ble halshugd.
Erling Skakke falt i slaget på Kalvskinnet i 1179. Hans sønn var konge over Norge fra 1161 til 1184.
Australian Open 1978
Australian Open 1978
Fujairah kraft- og avsaltingsanlegg
Fujairah kraft- og avsaltingsanlegg (Fujairah power and desalination plant) er et hybridanlegg i Qidfa, Fujairah i de De forente arabiske emirater. Anlegget ligger ved siden av Qidfa kraftverk ca. 5 kilometer syd for Khor Fakkan og 20 kilometer nord for Fujairah by. Da anlegget ble bygget var det det første i sitt slag i Midtøsten, og videre verdens største hybride avsaltningsanlegg.
Steilene
Alle øyene er statlig sikret som offentlig friluftsområde. På Persteilene og Landsteilene står flere bevaringsverdige bygninger som bærere av eldre industrihistorie. I dag blir bygningene benyttet til ulike formål knyttet til vern av kystkulturen. Persteilene har småbåthavn, toaletter, større gressletter, sandstrand, dusjanlegg, stellerom og allment tilgjengelige komfyrer. Øyene blir frekventert i sommerhalvåret av «Undine», som går i rute fra Alværn. Bare på Knerten, hvor det er fuglereservat, er det ikke tillatt å gå i land fra 15. april til 15. juli.
Fujairah kraft- og avsaltingsanlegg
Historikk
Doosan Heavy Industries & Construction Company fikk tilslaget på byggingen av anlegget i juni 2001 og kontrakten ble underskrevet i juni 2002. I august 2001 ble en kontrakt for systemene som transporterer vann og elektrisitet tildelt et fellesforetak mellom Al Jaber Energy Services og Technip. De første litrene med drikkevann ble produsert i april 2004. Totalt var prosjektets byggekostnader på US$1.2 milliarder
Steilene
Det nedlagte fyret på Fyrsteilene brukes i dag som kystledhytte i regi av Oslofjorden Friluftsråd. Her drives også prosjektet «kunstfyret» hvor barn og unge kan komme ut og oppleve og lære om historie, kunst og natur i inspirerende omgivelser. Øya er for øvrig vernet som plantefredningsområde.
Fujairah kraft- og avsaltingsanlegg
Teknisk beskrivelse
I anlegget i Fujairah er en elektrisk kapasitet på 656 MW per dag installert og det produserer 455000 m³ vann per dag. Anlegget drives med naturgass levert fra Dolphin gass-prosjektet via Al Ain-Fujairah-ledningen. Årlig forbruker anlegget i Fujairah 1,4 milliarder m³ naturgass. Fire gassturbiner, to generatorer som gjenvinner varme fra damp og to dampturbiner står for kraftproduksjonen. Disse er satt opp i en kombinert syklus. Av dette brukes 120 MW til avsaltningsprosessen og 36 MW regnes som tapt under overføring, mens de resterende 500 MW blir levert til elektrisitetsnettet via en 68 km lang dobbel-krets kraftlinje med en kapasitet på 400 kV.
Steilene
Steilene naturhavn ligger nord for den gamle fiskeoljetanken på Storsteilene. Uthavna er utsatt for nordlige vinder, og det er en sjøkabel i sundet mot vest.
Fujairah kraft- og avsaltingsanlegg
Driftsselskap
Anlegget eies av Union Water and Electricity Company (UWEC), som ble opprettet i juni 2001. Selskapet eies av staten gjennom Abu Dhabi Water and Electricity Authority (ADWEA). Frem til 2006 da 40% av UWEC ble solgt til det Singapore-baserte selskapet Sembcorp Utilities og SembCorp tok over som driftsselskap   ble anlegget drevet av Sogex Oman etter avtale med UWEC.
Steilene
Etymologi
Navnet Steilene skal vise tilbake til en tid da henrettede kropper ble satt opp på «steile og hjul», noe som ikke nødvendigvis indikerer at forbrytere også har vært henrettet på stedet, bare at deres levninger havnet der. Enkelte har imidlertid ment at steilen kun var anbrakt til skrekk og advarsel for sjøfolk, som muligens hadde i sinne å begå mytteri til havs. En annen, og mer nærliggende forklaring, er at Steilene er et rettersted, der tyver og sjørøvere ble hengt opp til skrekk og advarsel for sjøveisfarende med onde hensikter. En rekke slike steder finnes nær havnene langs kysten, ref. Flekkerøy havn, Galgeberget i Kristiansand, Galgeholmen i Stavanger, Nordnes i Bergen med flere. Et av de mest kjente retterstedene er holmen Grasbroek i innseilingen til Hamburg, der hundrevis av sjørøvere er blitt halshugget, og deres hoder spikret opp i rekke og rad på lange trestativer med lange skipsspiker gjennom skalletaket.
Australian Open 2002
Australian Open 2002 ble arrangert i Melbourne 14. – 27. januar. Australian Open er en Grand Slam-turnering i tennis. Singleturneringen for herrer ble vunnet av svenske Thomas Johansson og dameturneringen av Jennifer Capriati fra USA.
Steilene
Værstasjon
Fyrsteilene har i dag en værstasjon som er drevet av Nortek og har vært i drift siden 2008. Det har også tidligere vært målestasjon i drift på Steilene. Denne stasjonen, som ble drevet av NIVA, ble slått ut av lynnedslag i 2005 og har senere ikke vært i drift. Steilene værstasjon er til nytte for både yrkes- og fritidstrafikk på fjorden.
Fujairah kraft- og avsaltingsanlegg
Driftsselskap
Det privatiserte selskapet skiftet navn til Emirates SembCorp Water and Power Company.
Fremtidige utvidelser
Ved privatiseringen av anlegget ble det fastlagt at den elektriske kapasiteten skulle utvides med 225 MW, mens vannproduksjonen skulle økes med 136500 m³ per dag.
Jungelhøns
Jungelhøns (Gallus) er en slekt i fasanfamilien (Phasianidae) og består av fire terrestriske arter med hønsefugler (Galliformes). Artene finnes i India, Sri Lanka og Sørøst-Asia. Slekten sorterer i tribuset Gallini, som inngår i underfamilien Phasianinae. BirdLife International regner alle fire artene som livskraftige. Én av disse artene har gitt opphav til verdens tamhøns, nemlig bankivahane (G. gallus).
Beskrivelse
Jungelhøns er relativt store fugler med svært kraftige nedre ekstremiteter med kraftige og lange tær. Artene viser tydelig kjønnsdimorfisme, da hannene blir både betydelig større og langt mer praktfulle i fjærdrakten enn hunnene. Hannene har dessuten spore, noe hunnene stort sette ikke har. Hannene bærer også mer prominente hodekammer (også kalt hanekam, en rød eller rødlig brusk- og kjøttdannelse på toppen av issen) og større (røde eller rødlige) hakelapper enn hunnene. Hunner er dessuten mer uanselig utfarget i fjærdrakten, ofte mer kamuflasjefarget.
Inndeling
Inndelingen følger HBW Alive og er i henhold til McGowan & Bonan (2018). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.
Håkon Fagervik
Håkon Fagervik (født 22. september 1948 i Herøy på Helgeland) er en kristen sanger, predikant og evangelist.
Han er bosatt i Levanger og driver misjonsvirksomhet flere steder i verden. Håkon Fagervik synger og spiller gitar. Han har spilt inn flere soloalbum. Han er bror til gitaristen og låtskriveren Hans Inge Fagervik.
Håkon Fagervik vokste opp på Seløy i Herøy på Helgelandskysten. Han hevder å ha fått kall som evangelist i en visjon under et bønnemøte i Bodø da han var 16 år gammel. Fra 17-18-årsalderen har han brukt sitt liv på vekkelsesarbeide, mest som evangelist.
På 1990-tallet reiste han for første gang til Russland. Fra da av har han brukt mye av sin tid i Øst-Europa, både som evangelist, men også i form av hjelpearbeid.
I Røstadlia i Levanger har han bygd opp bønnesenteret Nordic Mission eller Nordic Harvest Mission, en kristen stiftelse, som han grunnla tidlig i 1990-årene og som står for flere virksomheter. Nordisk bønnesenter er opprettet for å ta imot mennesker som ønsker å tilbringe tid i stillhet og bønn. Nordic Aid driver hjelpearbeid til fattige og nødlidende i Øst-Europa, Afrika og Asia. Jevnlig arrangeres bønn- og misjonssamlinger eller konferanser og bibelskolen Nordic School of Supernatural Ministry.
Clytus
Clytus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, langbeinte trebukker. Antennene er forholdsvis korte, omtrent halvparten så lange som kroppen. Pronotum er avrundet og bredere enn langt. De fleste artene etterligner veps og er farget i gult og svart, andre er brun- eller gråaktige, ofte med lyse tverrbånd på dekkvingene.
Levevis
Larvene lever i død ved, mest av løvtrær. De voksne billene finnes ofte på blomster der de eter pollen.
Utbredelse
Slekten er utbredt i Europa, Nord-Afrika det meste av Asia, Australia og Nord-Amerika. En art skal også være beskrevet fra Sør-Afrika, men da slekten forøvrig ikke er kjent fra Afrika sør for Sahara synes det være tvilsomt om dette er korrekt.
Heloridae
Heloridae er en gruppe som hører til blant parasittvepsene og er en familie i ordenen vepser. Det er en liten gruppe som omfatter bare 12 beskrevne, nålevende arter, fire av dem forekommer i Europa, det er sannsynlig at alle disse også kan finnes i Norge. Dessuten er det kjent én fossil art. De er parasitoider som snylter på nettvinger (Neuroptera).
Utseende
Små, slanke, svarte snylteveps. De kjennes kanskje lettest på "A"-tegningen dannet av årene i forvingens indre del. Antennene er lange og trådformede med 14 ledd hos hannene, 15 hos hunnene. Hodet er litt avflatet med forholdsvis små, ovale fasettøyne, bak disse en markert, opphøyet "kinnlist". Forkroppen (thorax) er svart, kledt med fine hår, litt matt glinsende. Beina er lyse og middels kraftige. Forvingen er velutviklet med et markert, mørkt vingemerke (pterostigma) og et karakteristisk årenett. I den indre delen av vingen er det to lengdeårer. Den fremste av disse deler seg i fire deler i vingens yntre del. Fra den bakre lengdeåren går den ut en tverr-åre som går i en bue framover og så tilbake til den bakre åren. Denne skjærer den fremre lengdeåren slik at det dannes en "A". Bakkroppen er litt avflatet, festet til forkroppen med en nokså lang "stilk" (petiolus). Hunnens eggleggingsrør er ganske kort og stikker ikke synlig ut.
Levevis
Heloridene er parasitoider som snylter på larver av nettvinger (Neuroptera) i familien gulløyne (Chrysopidae). Disse parasittlarvene lever enslige inne i en vertslarve.
Åmlibunad fra Aust-Agder for kvinner
Åmlibunad fra Aust-Agder for kvinner er en bunad som er konstruert basert på hvordan draktskikken var på første halvdel av 1800-tallet, og som dekker de områdene som tidligere tilhørte Åmli kirkesogn; Åmli, Gjøvdal, Tovdal og Mykland. Bunaden kalles også Aust-Agder-bunad.
Bunaden er basert på hvordan klesskikken var i første halvdel av 1800-tallet, og i utformingen av den ble det hentet inspirasjon fra skriftlige kilder, fra klesplagg som hadde vært i bruk i distriktet på sent 1700-tall og blant annet en akvarell av Johannes Flintoe.
Utforming
Livet på bunaden (med den lokale betegnelsen opplut) kan være i ensfarget ullstoff eller flerfarget damask, og er kantet med vevde band. Livet er kort og tydelig empireinspirert.
Stakken er i to-, tre- eller fireskafts vadmel, er sort og med en farget kant som vanligvis er rød, grønn og gul. Det følger også med en trøye i samme materiale og farger som stakken. Det finnes ni ulike forklesorter å velge mellom, både hvite linforklær med broderier og sorte forklær med rosemønstre. Skjorten som brukes til bunaden er i hvit lin med hvitsøm. På hodet brukes det skaut, enten hvitt linskaut med farget broderi eller mørke tørklær i ull, ullmusselin eller silke.
Sølvet som brukes til er basert på draktsølvmateriale fra området, og er rikt og mangfoldig.
Tatarstan
Tatarstan, offisielt Republikken Tatarstan (Tatarstan) (Республика Татарстан (Татарстан) – Respúblika Tatarstán (Tatarstán)) er en republikk i den russiske føderasjonen beliggende på slettelandet om lag 800 km øst for Moskva, mellom elvene Volga og Kama, og fram til Uralfjellene i øst.
Befolkningen var på 3 786 488 (folketellingen i 2010), 3 779 265 (folketellingen i 2002), og 3 637 809 (folketellingen i 1989).
Befolkning
Ved folketellingen i 2010 var den etniske sammensetningen slik: Tatarer 53,2%, russere 39,7%, tsjuvasjer 3,1%, andre 4,1%.
Den ortodokse kirke fremtrådte i området ved midten av 1500-tallet da det russiske tsarveldet erobret kazankhanatet. Til denne kongesjon tilhører, ved siden av de fleste av republikkens russere, også tsjuvasjer, mari, mordviner og udmurter.
Det finnes også mindre grupper som bekjenner seg til andre kristne trosretninger: gammelortodokse, katolikker, lutheranere og baptister. I heller ubetydelige antall finnes det også jøder og buddhister.
Geografi
Tatarstan ligger på den østeuropeiske slette, om lag 800 kilometer øst for Moskva. Elvene Volga og Kama møtes her. Andre store elver er Belaja og Vjatka, som begge renner ut i Kama. Republikken strekker seg 290 kilometer fra nord til sør, og 460 kilometer fra øst til vest. Den er om lag like stor som Hedmark, Oppland og Buskerud tilsammen. Landskapet er hovedsakelig flatt, med noen lave høydedrag. 90 % av arealet ligger under 200 meter over havet. 16 % er skogkledd.
Republikken har store oljeressurser.
Korea
Korea er betegnelsen på et østasiatisk land og nasjon, og er fra gammelt av kjent som Morgenstillhetens land. Fram til slutten av den andre verdenskrig hadde Korea lenge vært et samlet rike, men i dag består Korea av to ulike stater, Sør-Korea (Republikken Korea) og Nord-Korea (Den demokratiske folkerepublikken Korea).
I Norge er det mange som refererer til Sør-Korea ved bruk av begrepet Korea.
Koreas befolkning består av en homogen etnisk folkegruppe, koreanere, som snakker et eget koreansk språk og benytter sitt eget alfabet, hangul.
Den første koreanske nasjonen, Gojoseon ble ifølge legenden grunnlagt av Dangun Wanggeom i 2333 f.Kr., og riket varte til det ble erobret av Han-dynastiet i 180 f.Kr.. Arkeologiske utgravninger viser at koreanere bodde på halvøya i tidlig steinalder, og bosetningene spredte seg både til dagens Kina og østre Russland. Koreas historie har vært turbulent og omskiftelig, med stadig nye invasjoner fra nabolandene.
Navn
Korea kalles for Hanguk (한국) i Sør-Korea og Chosŏn (조선) i Nord-Korea. Navnet «Korea» kommer fra Goryeo-perioden (Koryŏ, 고려) og er avledet av navnet på det tidligere kongedømmet Goguryeo (Koguryŏ, 고구려), og benyttes av de koreanske nasjonene i internasjonale sammenhenger.
Bakgrunn
Etter andre verdenskrig utviklet det seg to stater på den koreanske halvøy, i hovedsak basert på de to sonene opprettet av seiersmaktene USA og Sovjetunionen, som okkuperte henholdsvis den sørlige og den nordlige delen av Korea, delt på midten av den 38. breddegrad.
Sør-Korea har utviklet seg kapitalistisk og vestlig-orientert, mens Nord-Korea fram til 1990 hentet mye av sin politiske og økonomiske støtte fra Sovjetunionen, og blir beskrevet som stalinistisk og isolasjonistisk.
Adriana Lima
Adriana Francesca Lima (født 12. juni 1981) er en brasiliansk supermodell, mest kjent for å ha jobbet for Victoria's Secret siden 2000, og som talsperson for Maybelline fra 2003 til 2009.
Korea
Bakgrunn
Etter Koreakrigen (1950–1953) opplevde Nord-Korea den sterkeste økonomiske veksten av de to statene, en vekst som varte fram til 1970-tallet. Ved inngangen til 1990-tallet mistet landet sine viktigste handelspartnere i Øst-Europa, og kombinasjonen med naturkatastrofer og dårlig ledelse var ødeleggende for økonomien i landet. Så mange som en tredel av befolkningen har vært avhengig av internasjonal matvarehjelp for å overleve. Hungersnøden landet opplevde mot slutten av 1990-tallet, kostet trolig en million menneskeliv.
Adriana Lima
Karriere
Adriana Lima startet å jobbe som modell da en skolevenninne ville melde seg på en modellkonkurranse, men turte ikke alene. Adriana meldte seg på sammen med henne, selv om hun til tross for å ha vunnet mange skjønnhetskonurranser på skolen aldri hadde tenkt på å bli modell. Etter noen uker kontaktet dommerpanelet Lima, og i en alder av 15 vant hun Fords «Supermodel of Brazil». I 1996 konkurrerte hun i Fords «Supermodel of the World», hvor hun kom på andreplass. Tre år senere flyttet hun til New York og signerte med Elite modellbyrå.
Korea
Bakgrunn
Sør-Korea opplevde stor fattigdom etter Korea-krigen og til langt inn på 1960-tallet. Autoritære og diktatoriske statsledere styrte landet med jernhånd, og støtte fra USA. Storstilt satsing på de familieeide industrikonglomeratene, chaebolene, gav økonomiske resultat. Men prisen for dette var at vanlige menneskerettigheter ble satt til side, om enn i mindre grad enn i Nord-Korea. Den økonomiske politikken har bidratt til en rekordartet økonomisk vekst som i dag plasserer Sør-Korea som verdens 11. største økonomi, og med et politisk styre som siden 1990-tallet er mer demokratisk enn noen gang før.
Adriana Lima
Karriere
Hun har vært på forsiden av internasjonale utgaver av Vogue and Marie Claire. Hun har også arbeidet med bebe, Mossimo, Armani, Bulgari, De Beers, FCUK, Intimissimi, Keds, Swatch, Versace, og BCBG.
Korea
Bakgrunn
De to koreanske statene hevder begge at Koreansk gjenforening er deres politiske mål. Etter et toppmøte mellom de to koreanske lederne i juni 2000 trodde mange på avspenning på den koreanske halvøy, men resultatene uteblir.